চীনা পণ্যের ওপর শুল্ক বৃদ্ধি এখনই নয়: ট্রাম্প
চীনের প্রতিনিধিদের সঙ্গে বাণিজ্যিক বৈঠকটি ‘অত্যন্ত কার্যকর’ উল্লেখ করে মার্কিন প্রেসিডেন্ট ডোনাল্ড ট্রাম্প বলেছেন, চীনা পণ্যের ওপর ২০০ বিলিয়ন ডলারের শুল্ক বৃদ্ধি এখনই নয়। 







চীন ও যুক্তরাষ্ট্রের বাণিজ্যিক সম্পর্ক উন্নত করতে গত শনিবার ও রোববার বৈঠক করেছে যুক্তরাষ্ট্র এবং চীনের প্রতিনিধিরা।




চীনের প্রেসিডেন্ট শি জিনপিংকে ‘খুব সহায়ক’ উল্লেখ করে এক টুইটার বার্তায় ট্রাম্প বলেন, যুক্তরাষ্ট্রের সঙ্গে চীনের প্রযুক্তি স্থানান্তর, কৃষি, সেবা, মুদ্রা এবং অন্যান্য কাঠামোগত বিষয় নিয়ে গুরুত্বপূর্ণ একটি আলোচনা হয়েছে। 
এ আলোচনায় আমি সন্তুষ্ট হয়েছি। আর এ কারণে চীনা পণ্যের ওপর শুল্কারোপের সিদ্ধান্ত আরও দেরিতে নেব। 
উভয়পক্ষের সম্মতিতে মার-এ-লাগোতে চীনের প্রেসিডেন্টের সঙ্গে আমরা একটি সম্মেলনে বসব। তার পর এ বিষয়ে সিদ্ধান্ত হবে, বলেন ট্রাম্প।

চীনের প্রতিনিধিদের সঙ্গে বাণিজ্যিক বৈঠকটি ‘অত্যন্ত কার্যকর’ উল্লেখ করে মার্কিন প্রেসিডেন্ট ডোনাল্ড ট্রাম্প বলেছেন, চীনা পণ্যের ওপর ২০০ বিলিয়ন ডলারের শুল্ক বৃদ্ধি এখনই নয়।